
Esselamualejkum!!


Čuo sam od jednog brata koji mi je rekao da je zabranjeno nosit crvenu boju odjeće muškarcu-muslimanu, recimo majicu da li je to istina neka vas Allah nagradi.


* 
* 
* 
* 
* 
* 
* 

 
Da li je haram nositi crvenu odjeću muslimanu ?

Ve alejkumus-Selam!


Po ovom pitanju islamski učenjaci imaju osam mišljenja koja spominje Ibn-Hadžer Fethul-bariu, 10/306.


***[Hadis](https://pitajucene.com/search/Hadis/questions/ "Pretraži pitanja o hadisima")*** koga prenosi Abdullah Ibn-Amr a bilježi ga Ebu-Davud, Ahmed i drugi sa dobrim lancem prenosilaca ukazuje da je muškarcima zabranjeno nositi crvenu boju. Međutim, imam Muslim bilježi od Ebu-Džujajfe da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., imao crveni jemenski ogrtač koga je oblačio. Islamski učenjaci su na nekoliko načina pomirili ova dva hadisa. Najprihvatljiviji put pomirenja jeste onaj koji je odabrao Ibn-Kajjim u “Zadul-meadu” gdje kaže da su jemenski ogrtači većinom prugani (tj. ne radi se o samo crvenoj boji). Tako hadis Ibn-Amra zabranjuje odjeću koja je čisto crvene boje, a hadis Ebu-Džuhajfe dozvoljava crvenu boju koja je manje ili više protkana drugim bojama, a Allah najbolje zna.


Učenjaci šafijske i malikijske pravne škole dozvoljavaju općenito oblačenje crvene boje. Vidjeti: “Tuhvetul-ahvezi” 5/319.


Dok pravnici hanefijske i hanbelijske pravne škole smatraju pogrdnim oblačenje crvene odjeće. Vidjeti: El-insaf, 1/481 i El-bahrur-raik, 2/171.  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (01.04.2004)


Preuzeto sa stranice:islamskiedukativni.wordpress.com


